Jeremiah Johnson (film)

***Jeremiah Johnson*** američki je film u žanru vesterna snimljen 1972. godine u režiji Sydneya Pollacka u kojem glavnu ulogu tumači Robert Redford kao naslovni lik i Will Geer kao "Bear Claw (medvjeđa kandža)" Chris Lapp. Djelomično se zasniva na životu legendarnog planinara Johna Jeremiah Johnsona, ispričanog u knjizi Raymonda Thorpa i Roberta Bunkera *Ubica vrana: Saga o Johnsonu koji jede jetru* i romanu Vardisa Fishera *Planinar*. Scenarij su napisali John Milius i Edward Anhalt; film je sniman na različitim lokacijama u Redfordovoj usvojenoj državi Utah. Radnja filma se fokusira na planinskog čovjeka koji želi živjeti pustinjačkim životom i neželjeno postaje predmetom duge osvete plemena Vrana i pokazuje se kao dobar protivnik za njihove ratnike u pojedinačnoj borbi na ranoj granici. Film je uvršten u takmičarski program Kanskog filmskog festivala 1972 godine.

## Radnja 
Veteran Meksičko-američkog rata Jeremiah Johnson započinje život planinara, izdržavajući se u Stjenovitim planinama kao traper. Njegova prva zima u planinskoj zemlji je teška; on nabasava na poglavicu Farba-svoju-košulju-u-crveno plemena Vrana. Jeremiah je naoružan puškom Hawken kalibra .30, koju koristi kao svoje glavno naoružanje sve dok ne pronađe smrznuto tijelo planinara Hatcheta Jacka koji drži pušku Hawken kalibra .50. Jack je ostavio oporuku kojom daje svoju pušku čovjeku koji pronađe njegov leš. Sa svojom novom puškom, Jeremiah nehotice ometa lov na grizlija starijeg i ekscentričnog Chrisa Lappa, zvanog "Medvjeđa kandža", koji ga podučava da živi u planinama. Nakon susreta sa Vranama, uključujući Lappovog prijatelja, poglavicu Farba-svoju-košulju-u-crveno, i učenja vještina potrebnih za preživljavanje, Johnson odlučuje da se osamostali.

On nailazi na kolibu čije su stanovnike očigledno napali ratnici plemena Crnih stopa, ostavljajući u životu samo ženu i njenog nekomunikativnog sina. Žena, izluđena tugom, primorava Johnsona da usvoji njenog sina. On i dječak, kojeg Johnson naziva "Caleb", nailaze na Del Guea, planinara kojeg su opljačkali Crne stope, i zakopali ga do vrata u pijesak i nabili mu perje u nos. Gue uvjerava Johnsona da mu pomogne u povratu njegove ukradene robe, ali Johnson savjetuje protiv nasilja kada pronađu kamp Crnih stopa.

Njih dvojica se noću ušunjaju u kamp kako bi preuzeli Gueovu imovinu, ali Gue puca i planinari tada ubijaju Crne stope. Gue uzima nekoliko konja i skalpova Crnih stopa. Johnson, zgrožen bespotrebnim nasiljem, vraća se Calebu. Ubrzo nakon toga, oni su iznenađeni gostoprimstvom pokrštenog plemena Ravnih glava, koji ih primaju kao počasne goste. Johnson nesvjesno zaduživa poglavicu dajući mu ukradene konje i skalpove Crnih stopa, njihovih smrtnih neprijatelja; prema običaju Ravnih glava, da bi održao svoju čast, poglavica ga sada mora ili ubiti ili mu dati veći dar. Poglavica mu daje svoju kćer Labud da je oženi. Nakon vjenčanja, Gue odlazi sam, a Johnson, Caleb i Swan putuju u divljinu. Johnson pronalazi odgovarajuću lokaciju za izgradnju kolibe. Smještaju se u svoj novi dom i polako počinju ličiti na porodicu.

Johnson se nalazi pod pritiskom trupa američke konjice da predvodi grupu u potrazi za spas nasukanog karavana doseljenika. Johnson nerado napušta porodicu da bi pomogao, ali je pod pritiskom i nevoljko se pristaje. Zapovjednik trupa, poručnik Mulvey, zanemaruje Johnsonov savjet da ne putuju kroz sveto groblje Vrana i naređuje Johnsonu da ih vodi dalje. Dok su se vraćali kući istim putem, Johnson primjećuje da su grobovi sada ukrašeni Labudovim plavim drangulijama; on juri nazad do kolibe, gdje otkriva da mu je porodica ubijena.

Johnson kreće u potragu za ratnicima koji su ubili njegovu porodicu i napada ih, ubijajući sve osim jednog, debelog čovjeka koji pjeva svoju oproštajnu pjesmu kada shvata da ne može pobjeći. Johnson ga ostavlja u životu, a preživjeli širi priču po cijelom regionu o planinskom čovjeku u potrazi za osvetom, hvatajući tako Johnsona u zamku i zavađajući ga sa Vranama. Pleme šalje svoje najbolje ratnike jednog po jednog da ubiju Johnsona, ali on ih pobjeđuje. Njegova legenda raste i Vrane ga počinju poštovati. Ponovo susreće Guea i vraća se u kolibu Calebove majke, samo da bi otkrio da je ona umrla i da tamo živi novi doseljenik po imenu Qualen i njegova porodica. U blizini, Vrane su podigli spomenik Johnsonovoj hrabrosti, povremeno ostavljajući sitnice i talismane u znak počasti.

Johnson i Lapp se sastaju po posljednji put. Upravo u ovom dirljivom susretu učenika i nastavnika Lapp shvaća koliko je Johnsonu bila teška borba protiv cijele nacije na ogromnoj i usamljenoj granici. Lappova spoznaja se događa kada Johnson upita: "Znate li slučajno koji je mjesec u godini?" Lapp jednostavno odgovara: "Ne, zaista ne bih znao. Žao mi je, hodočasniče." Johnson kasnije ima susret bez dijaloga sa poglavicom Farba-svoju-košulju-u-crveno, za kojeg se pretpostavlja da stoji iza napada. Dok sjede na konjima jedan nasuprot drugog, Johnson poseže za svojom puškom, ali poglavica podiže ruku, otvorenog dlana, u znak mira te Johnson polako vraća pušku nazad, signalizirajući tako kraj njihovog naprijateljstva. Film završava stihovima pjesme, "I neki ljudi kažu, On je još uvijek gore."

## Uloge 
* Robert Redford - Jeremiah Johnson
* Will Geer as Bear Claw Chris Lapp
* Stefan Gierasch as Del Gue
* Delle Bolton as Swan
* Josh Albee as Caleb
* Joaquín Martínez as Paints His Shirt Red
* Allyn Ann McLerie as the Crazy Woman
* Paul Benedict as Reverend Lindquist
* Jack Colvin as Lieutenant Mulvey
* Matt Clark as Qualen
* Richard Angarola as Chief Two-Tongues Lebeaux
* Charles Tyner as Robidoux
## Reference 
## Vanjski linkovi 
* 
* 
* 
* 

Kategorija:Filmovi iz 1972.
Kategorija:Američki filmovi
Kategorija:Američki vesterni
Kategorija:Filmovi na engleskom jeziku
Kategorija:Filmovi u režiji Sydneyja Pollacka
Kategorija:Filmovi zasnovani na romanu
Kategorija:Filmovi s radnjom u Coloradu
Kategorija:Filmovi snimljeni u Utahu
Kategorija:Filmovi o Indijancima
Kategorija:Filmovi o preživljavanju